Útvar národného jazyka

Útvar národného jazyka  (iné názvy: jazykový útvar, útvar (jazyka), varieta (jazyka), forma (jazyka), zriedkavejšie úroveň (jazyka)) je forma jestvovania národného jazyka, t. j. ustálený spôsob realizácie jazykového systému v danom národnom spoločenstve. Je dôsledkom územnej, sociálnej a/alebo komunikačnej diferenciácie spoločenstva. Členenie jazyka na útvary sa volá stratifikácia národného jazyka.

Stratifikácia národného jazyka podľa slovenských jazykovedcov 
Encyklopédia jazykovedy (str. 467) ako prehľad rozlišuje:
spisovná forma resp. spisovný jazyk
nadnárečová forma (interdialekt) - nie vždy sa vyčleňuje
nárečové formy (zemepisné a sociálne nárečia)
Na konci hesla je poznámka: "Často sa popri spisovnej forme uplatňuje ako osobitný útvar bežný hovorený jazyk resp. hovor. forma spisovného jazyka".

Ján Horecký rozlišuje pre slovenčinu:
spisovná forma (resp. celonárodná spisovná forma)
štandardná forma (resp. štandardná spisovná forma)
subštandardná forma (resp. subštandardná spisovná forma)
(nadnárečová forma - v novších dielach Horeckého vynechaná kategória)
nárečová forma
Ako špecifickú (prierezovú) kategóriu autor uvádza jazyk umeleckej literatúry.

Ivor Ripka rozlišuje pre slovenčinu:
spisovný jazyk
hovorový spisovný jazyk (štandard)
bežný hovorený jazyk (subštandard)
supradialekt*
interdialekt
tradičný teritoriálny dialekt
(*Novšie, zdá sa, Ripka položku supradialekt uvádza ako totožnú so subštandardom. )

Slančová a Sokolová rozlišujú pre slovenčinu:
spisovná varieta
štandardná varieta (bežná varieta)
subštandardná varieta/subštandardné variety
nárečové variety
sociálne variety (slangy, argot, žargón, profesijná reč) - ide špecifickú kategóriu, tzv. semivariety

Ján Bosák (1995) uvádza pre slovenčinu "v pozícii štandardnej formy (bežnej variety)" hovorový jazyk.

KSSJ rozlišuje (s výhradou, že "nespisovné prostriedky zachytáva iba vo veľmi obmedzenej miere") pre slovenčinu:
spisovné slová (vrátane hovorových slov)
nespisovné slová:
subštandardné slová 
nárečové slová
slangové slová

Braňo Hochel rozlišuje (v texte zameranom na nespisovný jazyk):
spisovný jazyk
nespisovné vrstvy (útvary):
(teritoriálne) nárečia
slang
sociolekty (profesionálne nárečia + sociálne nárečia + záujmové nárečia)
argoty
žargóny

Zdroje 

 Hochel, B.:Slovník slovenského slangu, 1993
 útvary národného jazyka. In: 
 národný jazyk. In: 
 slovenský jazyk. In: 
 
 
 
 BOSÁK: Stratifikácia slovenčiny podľa profesora Horeckého. In: ŠIMKOVA: Človek a jeho jazyk 3 - Inšpirácie profesora Horeckého. Bratislava: Veda, 2015  S. 227

Jazykoveda